কাঞ্চীপুরম জেলা
কাঞ্চীপুরম জেলা (তামিল: காஞ்சிபுரம் மாவட்டம்) হল ভারতের তামিলনাড়ু রাজ্যের একটি জেলা। এই জেলার পশ্চিম দিকে ভেলোর জেলা ও তিরুবন্নামালাই জেলা, উত্তর দিকে তিরুভেলুর জেলা ও চেন্নাই জেলা, দক্ষিণ দিকে ভিল্লুপুরম জেলা ও পূর্ব দিকে বঙ্গোপসাগর। এই জেলার আয়তন ৪,৪৩২ কিমি২ (১,৭১১ মা২)। জেলার উপকূলরেখার দৈর্ঘ্য ৫৭ কিমি (৩৫ মা)। জেলার সদর শহর কাঞ্চীপুরম। চেন্নাই ও কোয়েম্বাটোরের পরে এই জেলা তামিলনাড়ুর তৃতীয় সর্বাধিক জনবহুল জেলা। চেন্নাই আন্তর্জাতিক বিমানবন্দর কাঞ্চীপুরম জেলার ত্রিশূলমে অবস্থিত।